F1 gaan voort, al toets renjaers positief | Netwerk24
03 Junie 2020 09:33
Chase Carey, grootbaas van F1. Foto: Getty Images
Die Amerikaner was aan die woord ná die publikasie van 'n voorlopige skedule van agt wedrenne, met die seisoen wat op 5 Julie in Oostenryk begin.
Die F1-seisoen sou aanvanklik op 15 Maart in Australië begin het, maar die Grand Prix is afgelas nadat 'n McLaren-spanlid positief getoets is vir die virus voor die begin van die naweek.
"Geen wedren sal gekanselleer word as 'n individu positief toets vir die nuwe koronavirus nie," sê Carey.
"Ons moedig spanne aan om prosedures in te stel sodat indien 'n individu in kwarantyn geplaas moet word, ons in staat is om daardie persoon in 'n hotel af te sonder en te vervang."
F1 beplan om aanvanklik sonder toeskouers voort te gaan. Spanne sal op huurvlugte vervoer word en afgesonder word van die plaaslike bevolkings.